**OPŠTINA ZETA**

**P R O G R A M**

**PODSTICAJNIH MJERA PODRŠKE RURALNOM RAZVOJU**

**ZA TERITORIJU OPŠTINE ZETA**

**ZA 2024. GODINU**

**I Uvod**

Članom 20 Zakona o poljoprivredi i ruralnom razvoju („Službeni list Crne Gore“, br. 056/09, 018/11, 040/11, 034/14, 001/15, 030/17, 051/17 i 059/21) propisano je da lokalna samouprava može da uvede mjere podrške ruralnom razvoju, koje ne smiju biti u suprotnosti sa Strategijom, Nacionalnim programom i Agrobudžetom. Mjere i način njihovog finansiranja, prije usvajanja lokalna samouprava dostavlja Ministarstvu na saglasnost.

Članom 15 stav 1 tačka 22 Statuta Opštine Zeta („Službeni list Crne Gore - opštinski propisi“, br. 012/23) propisano je da opština stvara uslove za razvoj poljoprivredne proizvodnje (voćarstvo, povrtarstvo, maslinarstvo i dr.) i obavlja druge poslove iz ove oblasti.

**II Opšti dio**

Programom podsticajnih mjera podrške ruralnom razvoju za teritoriju Opštine Zeta za 2024.godinu definišu se mjere podsticaja, uslovi, kriterijumi i postupak ostvarivanja prava na podršku za razvoj poljoprivrede kao i nadzor nad korišćenjem budžetskih sredstava Opštine za ovu namjenu.

Sredstva predviđena ovim Programom opredijeljena su Budžetom Opštine Zeta u ukupnom iznosu od 250.000,00 eura.

Na ovaj Program Opština je dana 20.12. 2023.godine dobila saglasnost nadležnog Ministarstva.

**III RASPODJELA SREDSTAVA**

|  |  |  |
| --- | --- | --- |
| **RB** | **NAZIV MJERE** | **PLANIRANI IZNOS (€)** |
| 1. | PODRŠKA PROIZVODNJI CVIJEĆA | 3.000,00 |
| 2. | PODRŠKA PROIZVODNJI ŽITARICA | 60.000,00 |
| 3. | PODRŠKA ZA POVLAČENJE SA TRŽIŠTA I SKLADIŠTENJE POLJOPRIVREDNIH PROIZVODA | 40.000,00 |
| 4. | PODRŠKA PROIZVODNJI MLIJEKA | 100.000,00 |
| 5. | PODRŠKA ZA BRENDIRANJE GAZDINSTAVA | 3.000,00 |
| 6. | EDUKACIJA I PROMOCIJA IZ OBLASTI RURALNOG RAZVOJA | 6.000,00 |
| 7. | DIREKTNA PODRŠKA STOČARIMA | 20.000,00 |
| 8. | UPRAVLJANJE RIZICIMA U POLJOPRIVREDI | 5.000,00 |
| 9. | PODRŠKA VOĆARIMA I VINOGRADARIMA | 9.000,00 |
| 10. | PODRŠKA POVRTARSKOJ PROIZVODNJI | 4.000,00 |
|  | **UKUPNO:** | **250.000,00** |

|  |  |  |
| --- | --- | --- |
| Naziv mjere | 1. **PODRŠKA PROIZVODNJI CVIJEĆA** | |
| Opis mjere, kriterijumi i postupak ostvarivanja prava | Pravo na podršku za nabavku sertifikovanog sjemenskog i sadnog materijala cvijeća, supstrata i drugih repromaterijala imaju poljoprivredna gazdinstva koja su upisana u Registar poljoprivrednih gazdinstava ili Registar proizvođača cvijeća i ukrasnog bilja kod Uprave za bezbjednost hrane, veterinu i fitosanitarne poslove.  Visina podrške je do 50% od ukupno prihvatljivih troškova, a najviše 300 eura po zahtjevu. Ukoliko ukupna visina podrške na osnovu dostavljenih zahtjeva, prevazilazi budžetom planirani godišnji iznos, Opština će proporcionalno umanjiti iznos sredstava podrške u odnosu na svaki pojedinačni zahtjev.  Za nosioce poljoprivrednih gazdinstava koji su mlađi od 30 godina visina podrške je 70% od ukupno prihvatljivih troškova.  Korisnik podrške podnosi Opštini popunjen propisani obrazac zahtjeva za podršku, sa pratećom dokumentacijom:   * kopija lične karte; * dokaz o uplati sa otpremnicom (računi iz novembra i decembra 2023. i 2024.godine); * podaci o žiro računu (kopija kartice ili druga validna potvrda).   Zahtjevi se podnose do 01. novembra poštom ili ličnim dostavljanjem na arhivu Opštine Zeta.  Nakon podnošenja zahtjeva, službenici vrše adiministrativnu i terensku kontrolu zahtjeva i sačinjavaju rješenje o prihvatanju/odbijanju zahtjeva.  Isplata sredstava vrši se po isteku roka za dostavljanje zahtjeva. | |
| Korisnici | Podnosioci zahtjeva koji ispunjavaju kriterijume propisane kroz ovu mjeru. | |
| Način plaćanja | Podnosiocu zahtjeva na žiro račun u skladu sa kriterijumima i uslovima za ostvarivanje prava na podršku. | |
| Nadzor i kontrola | Opština Zeta, nadležni organ | |
| Finansijski plan |  | Iznos (€) |
|  |  |
| Ukupno: | 3.000,00 |

|  |  |  |
| --- | --- | --- |
| Naziv mjere | 1. **PODRŠKA PROIZVODNJI ŽITARICA** | |
| Opis mjere, kriterijumi i postupak ostvarivanja prava | 1. **Podrška mehanizovanoj sjetvi kukuruza**   Pravo na podršku (u iznosu do 15 eura po ralu) imaju lica koja izvrše mehanizovanu sjetvu kukuruza svim prijavljenim poljoprivrednim proizvođačima na teritoriji Opštine Zeta, po cijeni od 10 eura/ralu.   1. **Podrška žetvi strnih žita**   Pravo na podršku (u iznosu do 20 eura po ralu) imaju lica koja izvrše žetvu strnih žita svim prijavljenim poljoprivrednim proizvođačima na teritoriji Opštine Zeta, po cijeni od 20 eura/ralu.   1. **Podrška mehanizovanoj berbi kukuruza**   Pravo na podršku (u iznosu do 20 eura po ralu) imaju lica koja izvrše mehanizovanu berbu kukuruza svim prijavljenim poljoprivrednim proizvođačima na teritoriji Opštine Zeta, po cijeni od 20 eura/ralu.  Korisnik podrške može biti fizičko ili pravno lice.  Podnosilac zahtjeva za podršku je u obavezi da vodi evidenciju o zasijanim i požnjevenim površinama, na propisanim obrascima i dostavi ih u propisanom roku. Predaja zahtjeva se vrši neposredno na arhivi Opštine ili putem pošte, najkasnije do :   * 01. juna za mehanizovanu sjetvu kukuruza, * 15. jula za žetvu žitarica , * 15. novembra za mehanizovanu berbu kukuruza.   Korisnik podrške podnosi Opštini propisani obrazac zahtjeva za podršku, sa pratećom dokumentacijom:   * kopiju lične karte, * evidenciju o zasijanim ili požnjevenim površinama, * broj žiro-računa.   U skladu sa dinamikom dostavljanja zahtjeva, vršiće se terenska kontrola prijavljenih površina i donositi rješenja o prihvatanju/odbijanju zahtjeva. U slučaju otkrivanja nepravilnosti u radu vršioca usluge, Opština ima pravo da proporcionalno umanji ili u potpunosti obustavi podršku.  Vršioci usluga koji netačno prijave površine pod usjevima, neće moći da koriste mjere podrške poljoprivrednoj proizvodnji koje daje Opština Zeta u periodu od tri naredne godine (2025.-2027.). | |
| Korisnici | Podnosioci zahtjeva koji ispunjavaju kriterijume propisane kroz ovu mjeru. | |
| Način plaćanja | Podnosiocu zahtjeva na žiro račun u skladu sa kriterijumima i uslovima za ostvarivanje prava na podršku. | |
| Nadzor i kontrola | Opština Zeta, nadležni organ | |
| Finansijski plan |  | Iznos (€) |
| Ukupno : | 60.000,00 |
|  | |

|  |  |  |
| --- | --- | --- |
| Naziv mjere | 1. **PODRŠKA ZA POVLAČENJE SA TRŽIŠTA I SKLADIŠTENJE POLJOPRIVREDNIH PROIZVODA** | |
| Opis mjere, kriterijumi i postupak ostvarivanja prava | Podršku za povlačenje i skladištenje poljoprivrednih proizvoda mogu ostvariti registrovana pravna lica, na osnovu dokaza o prijemu robe i dokaza o uplati sredstava poljoprivrednim proizvođačima za otkupljene proizvode.  Podrška se dodjeljuje u slučaju da tržišna cijena proizvoda bude niža od rentabilne. Podrška će se dodjeljivati po kilogramu proizvoda, do dostizanja nivoa rentabilnosti (do max 5 centi).  Zahtjevi za podršku se podnose do 01. septembra poštom ili ličnim dostavljanjem na arhivu Opštine Zeta.  Uz zahtjev za podršku za povlačenje i skladištenje poljoprivrednih proizvoda se prilaže sljedeća dokumentacija:   * izvod iz CRPS; * podaci o otkupljenim količinama proizvoda (otkupni blokovi); * JCI * podaci o žiro računu.   Nakon dostavljenog zahtjeva za isplatu, službenici vrše adiministrativnu kontrolu zahtjeva i sačinjavaju rješenje o odobravanju ili odbijanju zahtjeva za podršku.  Opština će razmatrati zahtjeve za podršku do utroška sredstava namijenjenih za ovu mjeru. | |
| Korisnici | Podnosioci zahtjeva koji ispunjavaju kriterijume propisane kroz ovu mjeru. | |
| Način plaćanja | Podnosiocu zahtjeva na žiro račun u skladu sa kriterijumima i uslovima za ostvarivanje prava na podršku. | |
| Nadzor i kontrola | Opština Zeta, nadležni organ | |
| Finansijski plan |  | Iznos (€) |
|  |  |
| Ukupno: | 40.000,00 |

|  |  |  |  |
| --- | --- | --- | --- |
| Naziv mjere | | 1. **PODRŠKA PROIZVODNJI MLIJEKA** | |
| Opis mjere, kriterijumi i postupak ostvarivanja prava | | Pravo na podršku imaju proizvođači mlijeka, sa prebivalištem na teritoriji Zete, koji su upisani u Registar poljoprivrednih gazdinstava ili drugi odgovarajući registar.  Podrška se dodjeljuje za **proizvodnju i predaju sirovog mlijeka registrovanim mljekarama i sirarama**, za mlijeko zadovoljavajućeg kvaliteta, odnosno koje ima ne više od 600 000 mikroorganizama i 400 000 somatskih ćelija. Visina premije je 0,06 eura po isporučenom litru mlijeka.  Podrška se isplaćuje proizvođačima mlijeka na žiro-račune, prema izvještaju dostavljenom od strane Ministarstva poljoprivrede, šumarstva i vodoprivrede.  Službenici Sektora za poljoprivredu će, po potrebi, vršiti terensku kontrolu podataka dostavljenih od strane Ministarstva. | |
| Korisnici | Proizvođači mlijeka | | |
| Način plaćanja | Na žiro račun proizvođača, u skladu sa dostavljenim izvještajem Ministarstva poljoprivrede, šumarstva i vodoprivrede. | | |
| Nadzor i kontrola | Opština Zeta, nadležni organ | | |
| Finansijski plan | |  | Iznos (€) |
|  |  |
| Ukupno: | 100.000,00 |

|  |  |  |
| --- | --- | --- |
| Naziv mjere | 1. **PODRŠKA ZA BRENDIRANJE GAZDINSTAVA** | |
| Opis mjere, kriterijumi i postupak ostvarivanja prava | Pravo na podršku imaju poljoprivredna gazdinstva koja su upisana u Registar poljoprivrednih gazdinstava ili drugi odgovarajući registar.  Podrška se dodjeljuje za dizajniranje i štampu etiketa, naljepnica, čepova, kesa i slično, kojima se brendira poljoprivredno gazdinstvo, što ga čini prepoznatljivim i različitim od drugih proizvođača.  Obaveza poljoprivrednog gazdinstva je da prilikom brendiranja, pored naziva proizvoda i naziva proizvođača, istakne registracioni broj poljoprivrednog gazdinstva i tekst „Uz podršku Opštine Zeta“.  Podrška se dodjeljuje nosiocu poljoprivrednog gazdinstva koji podnese Opštini popunjen propisani obrazac zahtjeva za podršku sa pratećom dokumentacijom:   * kopija lične karte, * faktura za izvršene usluge dizajniranja i štampe, * dokaz o uplati (nalog za uplatu), * podaci o žiro-računu podnosioca zahtjeva i * primjerak izrađene etikete, naljepnice, kese ili slično.   Podrška se dodjeljuje u iznosu do 70% prihvatljivih troškova, maksimalno 300 eura po poljoprivrednom gazdinstvu.  Zahtjevi se podnose do 15.novembra poštom ili ličnim dostavljanjem u arhivu Opštine Zeta.  Nakon dostavljenog zahtjeva, službenici vrše adiministrativnu kontrolu zahtjeva i sačinjavaju rješenje o prihvatanju/odbijanju zahtjeva. Terenska kontrola će se vršiti shodno procijenjenoj potrebi. Opština će razmatrati zahtjeve za podršku do utroška sredstava namijenjenih za ovu mjeru. | |
| Korisnici | Podnosioci zahtjeva koji ispunjavaju kriterijume propisane kroz ovu mjeru. | |
| Način plaćanja | Podnosiocu zahtjeva na žiro račun u skladu sa kriterijumima i uslovima za ostvarivanje prava na podršku. | |
| Nadzor i kontrola | Opština Zeta, nadležni organ | |
| Finansijski plan |  | Iznos (€) |
|  |  |
| Ukupno: | 3.000,00 |

|  |  |  |
| --- | --- | --- |
| Naziv mjere | 1. **EDUKACIJA I PROMOCIJA IZ OBLASTI RURALNOG RAZVOJA** | |
| Opis mjere, kriterijumi i postupak ostvarivanja prava | Podrška se sprovodi kroz podršku raznim vidovima edukativnih i promotivnih kampanja:   * organizovanje i studijska posjeta domaćim i međunarodnim sajmovima, izložbama i drugim manifestacijama i * realizovanjem edukativnih projekata, programa, akcija, studijskih posjeta i kampanja iz oblasti ruralnog razvoja (tradicionalni specijaliteti, poljoprivreda, turizam, itd.).   Opština će, kroz ovu mjeru, realizovati edukativne, rekreativne i promotivne aktivnosti, shodno potrebama nadležnog organa.  Podrška drugim zainteresovanim subjektima (fizičkim i pravnim licima) se dodjeljuje na osnovu dostavljenih zahtjeva u vidu refundiranja troškova.  Rok za podnošenje zahtjeva traje do utroška Budžetom planiranih sredstava, a najkasnije do 15. novembra. Korisnik sredstava, nakon realizacije podržane aktivnosti, dužan je da Opštini dostavi izvještaj sa pratećom audio i/ili video i/ili štampanom dokumentacijom. | |
| Korisnici | Sektor za poljoprivredu i ruralni razvoj Opštine i podnosioci zahtjeva koji ispunjavaju kriterijume propisane kroz ovu mjeru. | |
| Način plaćanja | Ponuđaču usluga ili podnosiocu zahtjeva na žiro račun u skladu sa kriterijumima i uslovima za ostvarivanje prava na podršku. | |
| Nadzor i kontrola | Opština Zeta, nadležni organ | |
| Finansijski plan |  | Iznos (€) |
|  |  |
| Ukupno: | 6.000,00 |

|  |  |  |
| --- | --- | --- |
| Naziv mjere | 1. **DIREKTNA PODRŠKA STOČARIMA** | |
| Opis mjere, kriterijumi i postupak ostvarivanja prava | Pravo na podršku imaju poljoprivredna gazdinstva koja su upisana u Registar poljoprivrednih gazdinstava ili drugi odgovarajući registar.  Podrška se dodjeljuje poljoprivrednim proizvođačima koji u svom vlasništvu imaju maksimalno 10 krmača, i vlasnicima koji u svom vlasništvu imaju maksimalno 3 krave muzare.  Podrška se isplaćuje po grlu i to:  -za krmače 80 eura  -za krave muzare 50 eura  Zahtjevi za podršku se podnose do 01. septembra poštom ili ličnim dostavljanjem na arhivu Opštine Zeta.  Podrška se dodjeljuje nosiocu poljoprivrednog gazdinstva koji podnese Opštini popunjen propisani obrazac zahtjeva za podršku sa pratećom dokumentacijom:   * kopija lične karte, * podaci o žiro-računu podnosioca zahtjeva i * listing o broju grla iz nadležne veterinarske ustanove ne stariji od tri mjeseca.   Nakon dostavljenog zahtjeva, službenici vrše adiministrativnu kontrolu zahtjeva i sačinjavaju rješenje o prihvatanju/odbijanju zahtjeva. Terenska kontrola će se vršiti shodno procjenjenoj potrebi. Opština će razmatrati zahtjeve za podršku do utroška sredstava namijenjenih za ovu mjeru. | |
| Korisnici | Podnosioci zahtjeva koji ispunjavaju kriterijume propisane kroz ovu mjeru | |
| Način plaćanja | Podnosiocu zahtjeva na žiro račun u skladu sa kriterijumima i uslovima za ostvarivanje prava na podršku. | |
| Nadzor i kontrola | Opština Zeta, nadležni organ | |
| Finansijski plan |  | Iznos (€) |
| Ukupno: | 20.000,00 |

|  |  |  |  |
| --- | --- | --- | --- |
| Naziv mjere | | 1. **UPRAVLJANJE RIZICIMA U POLJOPRIVREDI** | |
| Opis mjere, kriterijumi i postupak ostvarivanja prava | | Pravo na podršku za finansiranje dijela troškova osiguranja od šteta na poljoprivrednim usjevima i stoci imaju poljoprivredna gazdinstva koja su upisana u Registar poljoprivrednih gazdinstava ili drugi odgovarajući registar .  Visina podrške je do 30% od ukupno prihvatljivih troškova (polise), a najviše 300 eura po zahtjevu. Ukoliko ukupna visina podrške na osnovu dostavljenih zahtjeva, prevazilazi budžetom planirani godišnji iznos, Opština će proporcionalno umanjiti iznos sredstava podrške u odnosu na svaki pojedinačni zahtjev.  Poljoprivredno gazdinstvo podnosi Opštini popunjen propisani obrazac zahtjeva za podršku sa pratećom dokumentacijom:   * kopija lične karte; * važeća polisa osiguranja; * podaci o žiro računu (kopija kartice ili druga validna potvrda)   Zahtjevi se podnose do 01. decembra poštom ili ličnim dostavljanjem na arhivu Opštine Zeta, sa naznakom: „Upravljanje rizicima u poljoprivredi“.  Nakon dostavljenog zahtjeva, službenici Sektora za poljoprivredu i ruralni razvoj vrše adiministrativnu kontrolu zahtjeva i sačinjavaju rješenje o prihvatanju/odbijanju zahtjeva. Opština će razmatrati zahtjeve za podršku do utroška sredstava namijenjenih za ovu mjeru. | |
| Korisnici | | Podnosioci zahtjeva koji ispunjavaju kriterijume propisane kroz ovu mjeru | |
| Način plaćanja | | Podnosiocu zahtjeva na žiro račun u skladu sa kriterijumima i uslovima za ostvarivanje prava na podršku. | |
| Nadzor i kontrola | | Opština Zeta, nadležni organ | |
| Finansijski plan |  | Iznos (€) |
|  |  |
| Ukupno: | 5.000,00 |

|  |  |  |
| --- | --- | --- |
| Naziv mjere | 1. **PODRŠKA VOĆARIMA I VINOGRADARIMA** | |
| Opis mjere, kriterijumi i postupak ostvarivanja prava | Pravo na podršku imaju poljoprivredna gazdinstva koja su upisana u Registar poljoprivrednih gazdinstava ili drugi odgovarajući registar.   1. Podrška voćarima   Podrška se dodjeljuje poljoprivrednim proizvođačima (voćarima) koji oforme novi voćnjak (u toku 2024.godine) od najmanje 100 sadnica voća  Pravo na podršku za nabavku sertifikovanog sadnog materijala imaju poljoprivredna gazdinstva koja su upisana u Registar poljoprivrednih gazdinstava ili drugi odgovarajući registar.  Visina podrške je do 50% od ukupno prihvatljivih troškova, a najviše 350 eura po zahtjevu. Ukoliko ukupna visina podrške na osnovu dostavljenih zahtjeva, prevazilazi budžetom planirani godišnji iznos, Opština će proporcionalno umanjiti iznos sredstava podrške u odnosu na svaki pojedinačni zahtjev.  Za nosioce poljoprivrednih gazdinstava koji su mlađi od 30 godina visina podrške je 70% od ukupno prihvatljivih troškova.   1. Podrška za kupovinu namjenskih mreža za zaštitu vinograda i povrtarskih kultura od ptica   Podrška se dodjeljuje vinogradarima i ostalim poljoprivrednim proizvođačima koji uzgajaju lubenice, kukuruz...koji su upisani u Registar poljoprivrednih gazdinstava ili drugi odgovarajući registar  Visina podrške je do 40% od ukupno prihvatljivih troškova, a najviše 300 eura po zahtjevu. Ukoliko ukupna visina podrške na osnovu dostavljenih zahtjeva, prevazilazi budžetom planirani godišnji iznos, Opština će proporcionalno umanjiti iznos sredstava podrške u odnosu na svaki pojedinačni zahtjev.  Korisnik podrške podnosi Opštini popunjen propisani obrazac zahtjeva za podršku, sa pratećom dokumentacijom:   * kopija lične karte; * dokaz o uplati sa otpremnicom (računi iz 2024.godine); * podaci o žiro računu (kopija kartice ili druga validna potvrda).   Zahtjevi se podnose do 01. juna poštom ili ličnim dostavljanjem na arhivu Opštine Zeta.  Službenici Sektora za poljoprivredu i ruralni razvoj će, po potrebi, vršiti terensku kontrolu. | |
| Korisnici | Pravna i fizička lica koji ispunjavaju kriterijume propisane kroz ovu mjeru. | |
| Način plaćanja | Pravnom licu koje izvrši prijem i obradu otpada na žiro račun. | |
| Nadzor i kontrola | Opština Zeta, nadležni organ | |
| Finansijski plan |  | Iznos (€) |
|  |  |
| Ukupno: | 9.000,00 |

|  |  |  |
| --- | --- | --- |
| Naziv mjere | 1. **PODRŠKA POVRTARSKOJ PROIZVODNJI** | |
| Opis mjere, kriterijumi i postupak ostvarivanja prava | **Podrška za nabavku najlona za niske tunele za ranu proizvodnju povrća**  Podrška se daje za nabavku najlona za niske tunele, za ranu proizvodnju lubenice i dinje na otvorenom polju, na površini od najmanje 1.000 m2.  Pravo na podršku imaju poljoprivredna gazdinstva koja su upisana u Registar poljoprivrednih gazdinstava ili Registar primarnih proizvođača hrane biljnog porijekla Uprave za bezbjednost hrane, veterinu i fitosanitarne poslove.  Visina podrške je do 50% od ukupno prihvatljivih troškova, maksimalno 400 eura po gazdinstvu.  Ukoliko ukupna visina podrške na osnovu dostavljenih zahtjeva, prevazilazi budžetom planirani godišnji iznos, Opština će proporcionalno umanjiti iznos sredstava podrške u odnosu na svaki pojedinačni zahtjev.  Poljoprivredno gazdinstvo podnosi Opštini popunjen propisani obrazac zahtjeva za podršku investicije sa pratećom dokumentacijom:   * kopija lične karte; * fiskalni račun i otpremnica za izvršenu nabavku i * podaci o žiro računu (kopija kartice ili druga validna potvrda).   Zahtjevi se podnose do 10. maja tekuće godine poštom ili ličnim dostavljanjem u arhivu Opštine Zeta.  Nakon dostavljenog zahtjeva za isplatu, službenici vrše adiministrativnu i terensku kontrolu zahtjeva i sačinjavaju rješenje o prihvatanju/odbijanju zahtjeva i sačinjavaju listu za isplatu prihvatljivih zahtjeva. Kontrole zahtjeva će se vršiti u kontinuitetu, shodno dinamici dostavljenja zahtjeva. | |
| Korisnici | Podnosioci zahtjeva koji ispunjavaju kriterijume propisane kroz ovu mjeru. | |
| Način plaćanja | Podnosiocu zahtjeva na žiro račun u skladu sa kriterijumima i uslovima za ostvarivanje prava na podršku. | |
| Nadzor i kontrola | Opština Zeta, nadležni organ | |
| Finansijski plan |  | Iznos (€) |
|  |  |
| Ukupno: | 4.000,00 |

Ukoliko za određena podsticajna sredstva nema dovoljno zahtjeva, preostala planirana sredstva mogu se preusmjeriti na drugu podsticajnu mjeru.

Pravo na podršku u tekućoj godini imaju poljoprivredni proizvođači, koji nisu u prethodnoj godini ostvarili to pravo usljed isteka roka za prijavljivanje za određenu mjeru, za stavke koje su bile prihvatljive i ispunjavali su ostale uslove propisane tom mjerom u trenutku realizacije predmetne investicije/aktivnosti, odnosno nastanka troška ili štete.

Ukoliko se planirana sredstva za određenu ili sve mjere utroše prije isteka rokova predviđenih ovim Programom, nadležni organ će blagovremeno obavijestiti poljoprivredne proizvođače o zatvaranju mjere putem sajta i zvaničnih stranica Opštine na društvenim mrežama.

Ukoliko se tokom godine ukaže potreba za intervenisanjem i uvođenjem nove mjere ili pod-mjere podrške, koja je od značaja za tekuću godinu, biće detaljnije definisana javnim poziviom, kojim će se urediti uslovi, kriterijumi i način prijavljivanja.

Ukupna visina podrške za sve prihvatljive stavke investicija ne smije da prelazi 100% od ukupno prihvatljivih troškova, objedinjeno sa podrškom koju pružaju Ministarstvo poljoprivrede, šumarstva i vodoprivrede i drugi subjekti u tekućoj godini.

Odgovarajuće obrasce propisuje nadležni organ Opštine.

Program podsticajnih mjera stupa na snagu osmog dana od dana objavljivanja u „Službenom listu Crne Gore - opštinski propisi“.

Broj :D 22-308/23-975

Obrađivač:

Filip Peličić

Viši savjetnik I za poljoprivredu

Mihailo Asanović

PREDSJEDNIK OPŠTINE